**Paskaidrojuma raksts**

**Rīgas domes #SEDES\_NORISES\_DATUMS\_V\_L# saistošajiem noteikumiem Nr. #LEMUMA\_NUMURS#**

**“Grozījumi Rīgas domes 2023. gada 28. jūnija saistošajos noteikumos
Nr. RD-23-208-sn “Par braukšanas maksas atvieglojumiem Rīgas valstspilsētas sabiedriskā transporta maršrutu tīklā””**

*(projekts)*

|  |
| --- |
| **1. Mērķi un nepieciešamības pamatojums, tostarp raksturojot iespējamās alternatīvas, kas neparedz tiesiskā regulējuma izstrādi**Saistošie noteikumi paredz Rīgas valstspilsētas pašvaldības administratīvajā teritorijā reģistrētiem Ukrainas civiliedzīvotājiem, kuri ir izceļojuši no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šī bruņotā konflikta norises laikā, pagarināt termiņu 100 % braukšanas maksas atvieglojuma izmantošanai līdz 2025. gada 31. decembrim.Koriģēts saistošo noteikumu 3.21. apakšpunkts, precizējot atvieglojuma saņēmēju reģistrācijas vietu – aizstājot atsauci uz konkrētu institūciju (“Rīgas atbalsta centrā Ukrainas iedzīvotājiem”) ar precīzāku formulējumu (“Rīgas valstspilsētas pašvaldības administratīvajā teritorijā”). Šī izmaiņa nemaina tiesību normas saturu vai būtību, bet veikta ar mērķi nodrošināt normatīvā akta skaidrību un atbilstību aktuālajai pakalpojumu sniegšanas organizācijas kārtībai. |
| **2. Fiskālā ietekme uz pašvaldības budžetu, iekļaujot attiecīgus aprēķinus** Saskaņā ar Sabiedriskā transporta pakalpojumu likuma 14. panta trešo daļu pašvaldībām ir tiesības noteikt braukšanas maksas atvieglojumus savā administratīvajā teritorijā, ja ar šo braukšanas maksas atvieglojumu noteikšanu pārvadātājam radītos zaudējumus pilnībā kompensē no pašvaldības budžeta.Ņemot vērā Rīgas atbalsta centrā Ukrainas iedzīvotājiem reģistrēto personu braucienu Rīgas valstspilsētas sabiedriskajā transportā reģistrāciju statistiku periodā par laikposmu no 2024. gada jūlija līdz decembrim, prognozēts, ka braucienu reģistrāciju skaits varētu sasniegt 1,8 miljonus un nesaņemtie ieņēmumi (pašvaldības dotācija) no 2025. gada 1. jūlija līdz 2025. gada 31. decembrim varētu sasniegt aptuveni 3,3 miljonus *euro* (tajā skaitā pievienotās vērtības nodoklis). |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci (aktuālā situācija, prognozes tirgū un atbilstība brīvai un godīgai konkurencei)**Sociālā ietekme: saistošie noteikumi paredz atbalstu Ukrainas civiliedzīvotājiem; nav ietekmes uz vidi, iedzīvotāju veselību, uzņēmējdarbības vidi pašvaldības teritorijā un uz konkurenci. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām**Lai Ukrainas civiliedzīvotāji saņemtu braukšanas maksas atvieglojumu, personai jābūt reģistrētai Rīgas valstspilsētas pašvaldības administratīvajā teritorijā, kā arī jāsaņem braukšanas maksas atvieglojums Rīgas pašvaldības sabiedrības ar ierobežotu atbildību “Rīgas satiksme” noteiktajā kārtībā. |
| **5. Ietekme uz pašvaldības funkcijām un cilvēkresursiem**Neietekmē. |
| **6. Izpildes nodrošināšana**Braukšanas maksas atvieglojumus pasažieris var izmantot, lietojot personalizēto viedkarti normatīvajos aktos un Rīgas pašvaldības sabiedrības ar ierobežotu atbildību “Rīgas satiksme” noteiktajā kārtībā (izņemot valsts noteiktos braukšanas maksas atvieglojumus). |
| **7. Prasību un izmaksu samērīgums pret ieguvumiem, ko sniedz mērķa sasniegšana**Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| **8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija**Atbilstoši Pašvaldību likuma 46. panta trešajai daļai saistošo noteikumu projekts un tam pievienotais paskaidrojuma raksts sabiedrības viedokļa noskaidrošanai no 2025. gada 12. maija līdz 2025. gada 26. maijam tika publicēts Rīgas valstspilsētas pašvaldības tīmekļvietnē www.riga.lv. |